google/wiki40b huggingface dataset:
Modular debugger

Modular debugger (mdb) er en lavnivå debugger som er blitt utviklet av Sun Microsystems for operativsystemet Solaris versjon 7. Prosjektet ble startet av Mike Shapiro og andre i 1997 på en tid da Solaris tilføyde støtte for 64-biter datamaskinarkitekturer (UltraSPARC). Programmet er idag åpen kildekode, og er lisensiert under Common Development and Distribution License (CDDL), og er også tilgjengelig for derivater av Solaris, slik som Illumos.
Horndykker

Beskrivelse

Det er en andeaktig fugl med skarlagensfargede øyne og et rett, sort nebb som har hvit tupp om sommeren.
Den ligger høyt i vannet.
Norgesmesterskapet i bueskyting 1991

Norgesmesterskapet i bueskyting 1991 bestod av flere arrangementer som i 1991 kåret norgesmestere i bueskyting.
NM innendørs ble arrangert i Moss 16. mars. 
NM i skiveskyting ble arrangert i Bodø 3.–4. august. 
NM i jakt- og feltskyting ble arrangert på Klepp 14.–15. september. 
Kongepokalene ble vunnet av Vigdis Stigen Landskaug og Bjørn Ove Johannessen.
Alfonso Sastre

Biografi

Sastre ble født inn i en typisk middelklassefamilie og fikk katolsk oppdragelse. På slutten av 1940-tallet begynte han å skrive eksistensialistiske tekster. Han var assosiert med den litterærer bevegelsen som kalles Generasjon '36.
I 1955 giftet han seg med forfatter og politisk aktivist Eva Forest.
Sastre var en høylytt kritiker av Franco-fascismen og i likhet med sin kone sympatiserer han med baskernes krav om uavhengighet fra Spania.
Han var kandidat for valgalliansen Iniciativa Internacionalista ved valget til Europaparlamentet i 2009.
Den koptiske katolske kirke

Historie

4. februar 1442 ble det inngått en formell union mellom flere koptiske kirker gjennom dokumentet Cantate Domino som ble signert under konsilet i Firenze. Den koptiske delegasjonen hadde dog ikke støtte i befolkningen, og det kom dermed ingen konkrete resultater ut av det. 150 år senere forsøkte man igjen, med unionsavtaler som ble signert 15. januar 1595 og 28. juni 1597. Begge forsøk strandet offisielt 7. oktober 1602, først og fremst på grunn av problemer omkring spørsmålet om autonomi og lydighet mot paven. 
I det 17. århundre fant det sted en del katolsk misjonsarbeid blant kopterne. Fransiskanerordenen begynte dette arbeidet, og i 1630 kom en kapusinermisjon i Kairo. I 1675 begynte også jesuittene med misjon i Egypt. Det ble også ført teologiske læresamtaler mellom Roma og den koptiske kirken, uten at dette bar frukt. 
I 1741 gikk den koptiske ortodokse biskopen av  Jerusalem, Amba Athanasius, over til den katolske kirke. Pave Benedikt XIV utnevnte ham til apostolisk vikar for de koptiske katolikkene, som det fantes knapt 2000 av på det tidspunktet. Athanasius gikk senere tilbake til den ortodokse kirken, men Roma utnevnte en etterfølger, og kirken ble dermed bevart. 
I 1824 ble et patriarkat for de koptiske katolikkene opprettet. Bakgrunnen var en misforståelse, da Den hellige stol trodde at den osmanske visekongen i Egypt ønsket det. Patriarkatet eksisterte i første omgang bare på papiret. Osmanene tillot fra 1829 at katolikkene bygde egne kirker. 
I 1895 ble patriarkatet opprettet på ny av Leo XIII, som i 1899 utnevnte biskop Kyrillos Makarios til patriark. Det oppsto raskt problemer, spesielt økonomisk. Patriarkatet var helt avhengig av hjelp fra Roma, og patriarken ble etter mye problemer suspendert i 1908. Deretter fulgte en sedisvakans frem til 30. desember 1927, da Markos Khuzam ble utnevnt til administrator. Etter en prøvetid på tjue år ble han den 9. august 1947 endelig utnevnt til patriark Markos II Khouzam. Den nåværende koptisk-katolske patriarken av Alexandria, Antonios Naguib, er den femte innehaveren av tittelen.
Günter Netzer

Spiller og manager

Med Borussia Mönchengladbach vant Netzer Bundesliga to ganger, i 1970 og -71, og i sin siste kamp for ”die Fohlen”, som laget ble kalt, scoret han seiersmålet i den tyske cupfinalen. I 1973 gikk han til Real Madrid, der han spilte i tre sesonger. Han ble spansk seriemester med Real Madrid, og ble verdensmester med Vest-Tyskland i 1974, men i den sistnevnte turneringen spilte han bare én kamp. Landslagssjef Helmut Schön valgte i stedet å bruke Netzers hardeste konkurrent på midtbanen, Wolfgang Overath.
Årsaken til dette var dels at Netzer hadde vært skadet under oppkjøringen til mesterskapet, og dels at forholdet mellom ham og Schön ikke alltid var det beste. Netzer ble regnet for å være egenrådig og å gå sine egne veier. Netzer hadde også sine feider med den legendariske treneren i Mönchengladbach, Hennes Weisweiler (1919–1983). Etter en sesong i den sveitsiske klubben Grasshoppers avsluttet han karrieren i 1977.
Fra 1978 til 1986 var han manager i Hamburger Sportverein (HSV), og disse årene er de beste i den kjente klubbens historie. I 1979, 1982 og 1983 vant laget Bundesliga, og i 1983 gikk HSV også til topps i Serievinnercupen.
Netzer var fryktet for sine presise pasninger, skudd og dødballer, og ikke minst for raidene fra egen banehalvdel, raid han gjerne avsluttet med sjanseskapende pasninger eller livsfarlige skudd.
Fernando (band)

Fernando er et norsk danseband, dannet i 1992 av keyboardisten Rune Dahlen.
Det liguriske hav

Det liguriske hav eller Liguriahavet (italiensk: mar Ligure; fransk: mer Ligure eller mer Ligurienne) er navnet på den delen av Middelhavet som ligger mellom Korsika og kysten av det italienske landskapet Liguria og Toscana. Det vil si området omkring Genova. Den nordligste, kystnære delen av Liguriahavet kalles Genovabukta. Øst for Korsika går Liguriahavet over i Det tyrrenske hav. Havet er antagelig oppkalt etter ligurere, et folkeslag i oldtiden som også ga navn til den italienske regionen Liguria.

Geografi

Havet grenser mot Italia så langt som landet grenser til Frankrike, og med den franske øya Korsika. I øst grenser havet mot Det tyrrenske hav, mens det i vest grenser til selve Middelhavet. Genova er den fremste byen i området. Kysten i nordvest er kjent for sin naturskjønnhet og gode klima.
Genovabukta er havets nordligste del. Havet mottar vann fra elven Arno i øst og fra mange andre elver som har sin opprinnelse i den italienske fjellkjeden Apenninene. Havnene i Genova, La Spezia, og Livorno er kjent for sin steinet og berglendte kyst med mange klipper. Liguriahavet er på sitt dypeste 2850 meter, nordvest for Korsika.

Skipbrudd

Plinius den eldre (23-79) definerte den franske vinden kalt Circius som den vinden som blåste fra Narbonne ved sørkysten av Frankrike og over Det liguriske hav til Ostia, havnen ved munningen av elven Tiber. Å navigere med disse forutsigbare vinder var lettere her enn andre steder. Likevel har det i århundrenes løp har det vært flere skipbrudd i Det liguriske hav. I 2014 ble det avdekket et vrak som er datert til 100-tallet f.Kr. på 500 meters dyp. Skipet, som er døpt «Dedalus 21», er 15 meter langt og har bevart mange gjenstander, blant annet hundrevis av amforaer. Skipsvraket er betraktet som bevis på den blomstrende maritime handelen i dette havet mellom dagens land Frankrike, Spania og Italia. Roma importerte vin, fisk og andre varer fra disse områdene.
Sjakknovelle

Sjakknovelle (originaltittel Schachnovelle) er en kortroman av den østerrikske forfatteren Stefan Zweig. Han skrev verket i brasiliansk eksil mellom 1938 og 1941, og det er hans siste og sannsynligvis mest kjente bok.

Handling

Rammefortellingen er lagt til en passasjerdamper på vei fra New York til Buenos Aires. Det sentrale temaet er motsetningene mellom de psykiske problemene til den tidligere Gestapo-fangen Dr. B. og det overflatiske levesettet til de velstående passasjerene. 
Verdensmesteren i sjakk, Mirko Czentovic, er passasjer på skipet. Han er en enkel og udannet bondegutt, nesten analfabet, men med et unikt talent for sjakk. Han spiller kun for penger og får betalt for å spille et parti mot et lag av samarbeidende passasjerer. Dr. B., som memorerte en mengde sjakkpartier som strategi for å holde ut i Gestapofengselet, griper inn og klarer å hale i land en remis mot verdensmesteren. Czentovic skjønner at dr. B. er den eneste verdige motstanderen på skipet, og det blir forsøkt å få til et parti mellom dem. Dr. B. er redd for et tilbakefall av problemene han hadde under fangenskapet og vegrer seg først, men lar seg overtale da han forstår at det er selveste verdensmesteren han står overfor.
Det første partiet vinner dr. B. Siden han spiller fra hukommelsen gjør han sine trekk usedvanlig hurtig, mens Czentovic har en langsommere spillestil. Czentovic ser at motstanderen ikke er komfortabel med dette, og  i det tredje partiet bruker han derfor ekstremt lang tid på hvert trekk i håp om å psyke ut motspilleren. Han lykkes i sin strategi og dr. B.s tvangslignende atferdsmønstre fra fengselstiden vender tilbake, han går planløst fram og tilbake, blir ekstremt tørst og skjeller ut motstanderen. I tankene går han gjennom andre memorerte partier og begynner å blande disse sammen med det pågående partiet slik at strategien hans ikke lengre stemmer overens med situasjonen på brettet. Rammefortellingens jeg-person er innforstått med dr. Bs problemer og minner ham uttrykkelig på sykdommen. Dr. B innser alvoret, avslutter spillet og erklærer at han aldri mer skal spille sjakk.

Utgaver og bearbeidinger

Boka ble første gang utgitt i et begrenset opplag på 300 eksemplarer den 7. desember 1942 i Buenos Aires. Det Stockholm-baserte eksilforlaget Gottfried Bermann Fischer gav ut verket i 1943. Etter at en tysk pocketutgave kom i 1974, har boka solgt i langt over 1,2 millioner eksemplarer. Første norske utgivelse kom på  Aschehoug 1951, samme år gav forlaget ut en forkortet utgave av originalteksten for bruk i tyskundervisningen.
Boka ble filmatisert i 1960, den er dramatisert og brukt som hørespill, og den spanske komponisten Cristóbal Halffter skrev en opera med libretto av Wolfgang Haendleler som ble uroppført18. mai 2013 i Theater Kiel.
Billedkunstneren Elke Rehder har laget flere tresnitt og grafikkblad med motiver fra boka.
28 Days Later: The Aftermath

28 Days Later: The Aftermath er en tegneserienovelle som er en fortsettelse av filmen 28 dager senere skrevet av Steve Niles og distribuert av Fox Atomic Comics. Den ble utgitt 3. april 2007. Boken dekker gapet mellom originalfilmen og oppfølgerfilmen 28 uker senere. Den utforsker fire sammenvevede fortellinger og dykker dypere inn i hvordan Rage-viruset ble skapt, hvordan kampen for overlevelse i London forløp og hva som skulle til for å gjenskape orden.
Qiaoxi (Shijiazhuang)

Qiaoxi (kinesisk: 桥西区 ; pinyin : Qiáoxī Qū) er et bydistrikt i byprefekturet Shijiazhuang i Hebei i Folkerepublikken Kina. Det har et areal på 52,9 km² og teller 440.000 innbyggere (2003).
Bergtatt

Debut

Bergtatt debuterte i 2009 med CD-en Røtter, som gjennomgående fikk positiv omtale. Bergtatt har sammen med andre artister opptrådt på festivaler som Midnattsrocken, Canal Street, Målrock, Vikedal Roots og Skåtøy Visefestival. Bergtatt har varmet opp for artister som Åge og Sambandet, VAMP, Levellers, Bo Kaspers Orkester og Bob Hund.
Bombingen av Shellhuset

Bombingen av Shellhuset var et bombeangrep fra britiske Mosquito-fly mot oljeselskapet Shells hovedkvarter i København i Danmark 21. mars 1945. Angrepet ble utført mot det som da var Gestapos hovedkvarter i København, og mot Gestapo sine arkiver over motstandsbevegelsen. Hensikten var å ødelegge arkivene. Bombeangrepet medførte store tap, både militære og sivile, blant dem 86 danske skolebarn grunnet feilaktig bombing av Den Franske Skole.

Nordmenn som deltok i angrepet

Herman Hirsch Becker, som fløy som navigatør med en australsk Mosquito-skvadron, ble drept etter at flyet hans ble skutt ned av tysk luftvern. En ukjent alliert flyger ble begravet i Tranebjergs gravlund den 26. mars 1945 på øya Samsø. 5. mai 2000 ble det bekreftet at det dreide seg om Becker. Hermann Becker har ingen slektninger, da resten av familien Becker forsvant i konsentrasjonsleiren Auschwitz i 1942-43.
Squadron Leader Arne Austeen (drept i kamp den 4. mai 1945) var sjef for 126 Squadron i RAF, oppsatt med Mustang-jagerfly. 31 Mustangfly eskorterte Mosquitoflyene og skulle avlede det tyske luftvernskytset, tre Mustanger måtte vende tilbake etter kollisjon med fugler og to gikk tapt i kamp.
Gensløyd

Gensløyd, genspleising, eller genmodifisering (genetisk modifisering, GM) omfatter endring av arveanleggene i en organisme: flytning av gener fra én organisme til en annen. Det er en teknikk for å endre arveanlegg, det vil si at eventuelle avkom vil få samme endring. Ordet genmanipulasjon betyr det samme, men er et verdiladet begrep da «manipulasjon» oppfattes som en umoralsk eller uetisk hensikt. Gensløyd er et norsk begrep ved at prosessen ofte innebærer å plukke fra hverandre deler av et DNA-molekyl og spleise delene sammen på en annen måte.
Gensløyd er en mer avansert måte å foredle på; ved tradisjonell foredling kan man ikke kun ta de gode gener og velge bort de dårlige. Ved gensløyd er man i stand til å velge ut bestemte egenskaper og sette dem inn i en annen art eller plate. I teorien er det mulig å genspleise en plante og et dyr, men det er ennå vanskelig ettersom jo mindre de to har til felles, desto mindre er sannsynligheten for at de vil være i stand til ta de nye celler til seg.
Ved gensløyd endres genene slik at genenes egenskaper også endres. Hvis man eksempelvis ønsker flere vitaminer i maten eller at maten skal holde seg lengre enn normalt setter man inn et gen som gjør at maten får disse egenskapene. Grunnen til at det er mulig ved hjelp av gensløyd å flytte gener fra mennesker, dyr, planter, og bakterier er at disse er laget av de samme stoffer. I Europa er det utbredt en forsiktig holdning til gensløyd, mens andre land, eksempelvis USA, har tatt i bruk genetisk modifisering i stor skala. Norge følger på dette området en forsiktighetsstrategi som kalles «føre var»-politikk.
7. divisjon fotball for menn (Oslo)

Avdeling 1

¹ Lille Tøyen 2 trakk laget i løpet av sesongen.
Piggsvinspinner

Utseende

Piggsvinspinner har en tykk og korthåret kropp. Bakkroppen er karmin rød hos hunnen og mer oransje hos hannen.  Begge har et svart bånd bakover ryggen og svarte sideflekker. Piggsvinspinner har brunsvarte framvinger. På hver vinge er et lysere og lett gjenkjennelig mønster. Hos hunnen er det i gult eller oransje  på framvingene, og mer i rødt på bakvingene.  Hos hannen er det i gul-oransje på framvingene og i oransje på bakvingene. Vingespennet er mellom 29 og  40 millimeter. Vingene holdes taklagt bakover kroppen i hvile.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller oransje med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ganske behåret. Kroppen er mørk, med gyllen rustrøde punktvis (på hvert ledd) behåring  Den har lengre mørke hår bak på ryggsiden.  Utvokst blir den ca. 3-4 centimeter lang.

Levevis

Piggsvinspinner finnes i mange naturtyper, vanligst på  fuktige marker i skog, skogslysninger og hogstfelt. Den finnes i lavlandet og opp i fjellet.   Den foretrekker ofte litt bergknauser og åpent busksatt terreng.  Flygetiden er i juni og juli, men den kan også finnes senere. Den er dagaktiv.  
Næringsplanten er helst  groblad Plantago spp., men den kan leve på flere ulike planter som blåbær og blokkebær ( Vaccinium spp.), engsyre (Rumex acetosa) og  Hieracium spp.
.  
Hunnen legger omtrent 200 egg rett på næringsplanten, eggene legges i små grupper.
Larvene vokser ganske seint.  De lever skjult nede i vegetasjonen og er ikke så lett å oppdage.  De lever av å gnage blad.  Overvintringen er som halvvoksen larve.  De fortsetter å vokse også etter overvintringen om våren.
Piggsvinspinner  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er gjennomskinnelig og lite spunnet og består også ofte av noe av larvens hårbekledning. Kokongen ligger på jorden blant mose og gress.

Utbredelse

Den er utbredt i Mellom-Europa fra Storbritannia,  Spania østover til Kina og Japan. Den finnes som underarten f. petrosa i nordre og nordvestre Nord-Amerika. I Norge nord til Finnmark.

Navnet

Det latinske navnet Parasemia betyr med særskilt kjennetegn.  Navnet plantaginis  er etter slektsnavnet på  næringsplanten  groblad Plantago.  På svensk heter den mindre igelkottspinnare, på engelsk Wood tiger.
Borgo (Roma)

Borgo er en bydel (rione) i Roma. Borgo omfatter Engelsborgen og kvartalene mellom denne og Petersplassen. Administrativt hører Borgo til Municipio XVII.
Brunt sumpfly

Utseende

Et middelssort (vingespenn 33 – 39 mm), brunt nattfly. Forkroppen og forvingen er rødbrune. Forvingens midtfelt er litt mørkere enn resten av vingen, ytter- og bakkantene ofte litt lysere. Nyremerket er forholdsvis lite og hvitt eller brunhvitt, ringmerket lysbrunt. Bakvingen er lyst gråbrun.

Levevis

Arten lever i fuktig skog og sumpete områder. Larvene utvikler seg inne i stengelen på ulike høye urter, blant andre dunkjevle (Typha spp.), sverdlilje (Iris pseudacorus), dunmjølke (Epilobium hirsutum) og starr (Carex spp.). De voksne sommerfuglene flyr i august – september. Arten overvintrer som egg.

Utbredelse

Arten er utbredt over det meste av Europa og det nordlige Asia østover til Japan. I Norge finnes den nord til Nord-Trøndelag.
Fjær (teknikk)

En fjær er en innretning som er konstruert for å deformeres elastisk. Fjærer anvendes fortrinnsvis for å anbringe kraft, oppta støt eller lagre energi. I moderne tid er fjærer vanligvis laget av stål, men også bronse, kobber, treverk og enkelte former for tau kan brukes til å lagre mekanisk energi.
Et fjærbelastet element er noe som har en fjær festet til seg som enten strekkes eller dyttes sammen. Formålet med en fjær er å absorbere belastning eller få til en automatisk bevegelse i noe som blir brukt ofte. Når dette elementet blir belastet, gjenopptar den sin opprinnelige posisjon når belastningen avsluttes. Eksempler på dette kan man se ved håndtaket på en hullemaskin, et magasin til et våpen, eller støtdempere på bil.
Bdelyrus

Utseende

Middelsstore, ovale, mer eller mindre metallisk fargede skarabider. Hodet er bredt og skovlformet, den fremre delen (clypeus) gjerne litt framtrukket. Pronotum er omtrent så bredt som dekkvingene. Dekkvingene har markerte lengdefurer.

Levevis

Disse artene lever i fuktige skoger (mest regnskog) opptil 1800 meter over havet. De har blitt funnet mellom løvstrø på skogbunnen, i dødt plantemateriale som samler seg opp i bladrosettene til planter i ananasfamilien, og de har blitt fanget i feller agnet med gjødsel og åtsler.

Utbredelse

Slekten er utbredt i Mellom- og Sør-Amerika, fra Nicaragua i nord til det sørlige Brasil i sør.
Walckenaeria obtusa

Utseende

Walckenaeria obtusa er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Junior Eurovision Song Contest 2010

Arrangør

Flere land søkte om å få arrangere Junior Eurovision Song Contest 2010, blant annet Malta, Russland og Hviterussland. Til slutt bestemte Den europeiske kringkastingsunion at Hviterussland skulle få arrangere konkurransen.
Karl Marthinussen

Bakgrunn

Karl Marthinussen var far til lagdommer Hans Fredrik Marthinussen.

Prest

Marthinussen ble cand.theol. i 1914, og hans første prestestilling var ved St. Jakob kirke i Bergen, hvor han virket fra 1916 til 1930. Marthinussen var så residerende kapellan og sokneprest i Sandviken fra 1930 til 1948. Fra 1934 til 1946 var Marthinussen den første formannen i Bergen Kristelig Folkeparti, som da var et eget fylkeslag.

Biskop

Han etterfulgte Gabriel Skagestad som biskop i Stavanger i 1949, og gikk av som biskop i 1960.
Marthinussen har utgitt flere lærebøker, diktsamlinger og teologiske bøker.
Karl Marthinussen var en ivrig forkjemper for avholdssaken, og engasjerte seg også i lokalpolitikk og i økumenikk. Han ble en av de fremste i landet til å målbære edruskapsbevegelsens synspunkt i tale og skrift. I tillegg til sin gjerning som en samfunnsaktiv teolog, gav han ut en lang rekke bøker, blant annet et 3-bindsverk om «Store menn i tankenes verden», og om edruskapstanken spesielt «Kampen for en stor tanke» og «Glasset i skjønnhet.» Heftet hans om «Hvorfor avholdsmann?» fikk store spredning. 
I mange år var han medlem av Statens Edruskapsråd.
Karl Marthinussen ble utnevnt til kommandør av St. Olavs Orden i 1963.
Gröna Lund

Attraksjoner

Fornøyelsesparken har i alt 30 attraksjoner. De mest kjente er nevnt under.

Fritt fall

Fritt fall er Gröna Lunds kanskje mest kjente attraksjon. Her heises man opp i en høyde på 80 meter (hvor man har en utmerket utsikt over Stockholm i et øyeblikk), og slippes ned i en veldig fart. Stolen dempes av en sterk elektromagnet på slutten av fallet. Dette er kjent for å gi et adrenalinkick, og anbefales av de fleste som har prøvd den.

Jetline

Jetline er en metall berg-og-dal bane. Turen varer i noen minutter, og går blant annet gjennom en tunnel. Etter turen er det mulig å få en nøkkelring eller et bilde av deg selv under det verste fallet på turen.

Extreme

Extreme er en veldig intens attraksjon, og den mest kvalmende av alle på Gröna Lund. Her sitter man i en stol, og blir slynget omkring fra side til side, opp og ned. Mange erfarne fornøyelsespark-gjengere holder seg unna denne.

Spökhuset

Spökhuset (På norsk Spøkelseshuset) er et forseggjort spøkelseshus. I motsetning til mange slike, hvor det bare er ting som står omkring, og mekaniske skremmesaker, er det i dette spøkelseshuset også levende, sminkede, utkledde folk som går omkring.
Amyotrofisk lateralsklerose

Behandling

Som behandling gir man riluzol (Rilutek), en glutamathemmer, som det er vist forlenger livet med 8–10 mnd.
Det er mulig å holde en ALS-pasient i live ved hjelp av respirator når vedkommende ikke lenger klarer å puste selv. Japan er et av de landene som har gått lengst på dette punktet. Pasientene lever da nesten fullstendig uten muskelfunksjon siden stort sett alle motorneuronene er døde.
Popa

Popa er ei øy i den panamanske øygruppa Bocas del Toro i Det karibiske hav. Politisk tilhører den distriktet Bocas del Toro i provinsen Bocas del Toro. Popa er den nest største i øygruppa med et areal på 53 km², og befinner seg sør i øygruppa.
Stenopterini

Utseende

Middelsstore, slanke, svarte eller gul- eller brunaktige trebukker. Antennene er middels lange. Pronotum har rundede sider og ingen pigger eller knøler. Dekkvingene smalner kraftig inn bakover, den bakerste delen er båndlignende og dekker ikke hele bakkroppen. Beina har sterkt klubbeformede lår.

Utbredelse

De fleste av artene lever i Sørøst-Asia, men det finnes også en del arter i Palearktis inkludert Sør- og Mellom-Europa, noen arter i Nord-Amerika og noen ganske få i Afrika.
Nanna

Nanna (Nepsdatter) er i den norrøne mytologien en av åsynjene (gudinnene) og guden Balders hustru.
De bodde i Breidablik, og sammen fikk de sønnen Forsete. Nanna var den mest trofaste av alle kvinner.
Nanna døde av sorg da Balder døde. Hjertet brister av sorg når hun ser Balder blir lagt på båten i bålferden sin. Da ble hun lagt på båten sammen med Balder. Selv om Hermod rir til Hel for å forsøke å få Balder tilbake til livet, lykkes han ikke, og Nanna og Balder må forbli i dødsriket.